АҞӘА, рашәара 10 - Sputnik. Аԥсны ахада Рауль Ҳаџьымба ҭелла Анатоли Бибилов идиныҳәалеит Аахыҵ Уаԥстәыла ашьапылампыласыҩцәа риааира ConIFA-2019 аҟны. Абри атәы аанацҳауеит атәыла ахада иофициалтә саит.
"Аахыҵ Уаԥстәыла ауаажәлари хаҭала шәареи ишәыдысныҳәалоит амилаҭтә команда аиааирагара. Гәык-ԥсык ала ҳаиашьаратә жәлар ргәырӷьара рыцеиҩаҳшоит. Аспортсменцәа ирзеиӷьаҳшьоит ԥхьаҟатәи ақәҿиарақәа", - иҳәеит Рауль Ҳаџьымба.
Аахыҵ Уаԥстәылеи Мраҭашәаратәи Ермантәылеи рспортсменцәа ашьапылампыл азы Европа ачемпионат ConIFA-2019 аҟны реицыхәмарра Степан Шаумиан ихьӡ зху астадион аҟны, Степанакерт рашәара 9 рзы.
Европа ачемпионат ConIFA мҩаԥысуан рашәара 1 - 9 2019 шықәса рзы Ашьха Ҟарабах.
Аԥснытәи акоманда ахԥатәи аҭыԥ ннакылеит, Чамериеи дареи реицыхәмарра в 5:4 ҳәа ихыркәшаны.
ConIFA, шьаҭаркуп рашәара 7 2013 шықәса рзы. FIFA иалам 40 команда еиднакылоит.